**ΕΝΟΤΗΤΑ 7**

**ΟΡΙΣΤΙΚΟ ΚΑΙ ΑΟΡΙΣΤΟ ΑΡΘΡΟ**

Άρθρο είναι το κλιτό μέρος του λόγου που μπαίνει μπροστά από ονόματα και δηλώνει αν αναφερόμαστε σε κάτι (πρόσωπο, πράγμα) συγκεκριμένο ή όχι. Η ελληνική γλώσσα έχει δύο άρθρα: το οριστικό και το αόριστο

**Το οριστικό άρθρο (ο, η, το)**  Το οριστικό άρθρο το χρησιμοποιούμε: α. συγκεκριμένα ( **δηλώνουμε κάτι ορισμένο και γνωστό** – πχ. Πήγα **το αυτοκίνητό** μου στο συνεργείο)

β. γενικευτικά (**δηλώνει ένα σύνολο από ομοειδή πρόσωπα, ζώα ή πράγματα**- πχ. **Οι νέοι** είναι τολμηροί, **Ο σκύλος** είναι πιστό ζώο)

Το οριστικό άρθρο συνοδεύει ονόματα, κυρίως ουσιαστικά. Μπορεί όμως να συνοδεύει και άλλα μέρη του λόγου ή ακόμα και ολόκληρη φράση. Σ’ αυτή την περίπτωση ουσιαστικοποιεί τις λέξεις ή τις προτάσεις αυτές. πχ. Μου έδωσε μεγάλη χαρά **το ότι ήρθες στη γιορτή μου** – Αυτό που έχει σημασία είναι **το τώρα**.

Η πρόθεση σε χάνει το **–ε** πριν από το **τ-** του οριστικού άρθρου, με αποτέλεσμα να προκύπτουν οι σύνθετοι τύποι (στου, στην, στους κλπ.)

|  |
| --- |
| Προσοχή : Δεν πρέπει να συγχέουμε το οριστικό άρθρο με τους αδύνατους τύπους της προσωπικής αντωνυμίας αυτός, ή, ό. Το οριστικό άρθρο συνοδεύει ονόματα, ενώ οι τύποι της προσωπικής αντωνυμίας συνοδεύουν ρήματα. πχ. Δώσε μου το βιβλίο (οριστικό άρθρο) – Να μου το δώσεις αμέσως (αντωνυμία)  |

 Το αόριστο άρθρο (ένας, μια, ένα) Το αόριστο άρθρο το χρησιμοποιούμε όταν αναφερόμαστε σε κάτι γενικά και αόριστα. πχ. **Ένας κύριος** άρχισε ξαφνικά να φωνάζει. – Τηλεφώνησα σ’ **ένα φίλο** μου. Το αόριστο άρθρο δεν έχει πληθυντικό αριθμό. Το αόριστο άρθρο το χρησιμοποιούμε και για να δώσουμε έμφαση σ’ ένα ουσιαστικό (πχ. Έχω **έναν πονοκέφαλο**!)

|  |
| --- |
| Προσοχή: Δεν πρέπει να συγχέουμε το αόριστο άρθρο με το αριθμητικό επίθετο ένας, μία, ένα. πχ. Πήγα σ’ **ένα** βιβλιοπωλείο και αγόρασα μερικά βιβλία (αόριστο άρθρο)  Θα αγοράσω **ένα** μόνο βιβλίο (αριθμητικό επίθετο, δηλώνει ποσότητα)**Το αόριστο άρθρο μια** συνήθως χρησιμοποιείται **χωρίς τόνο**, ενώ **το αριθμητικό μία** είναι πάντα **τονισμένο**.  |

|  |
| --- |
| Το τελικό –ν των άρθρων στην αιτιατική (τον, την, έναν) διατηρείται: α. όταν η επόμενη λέξη αρχίζει από φωνήεν (πχ. τον άνθρωπο)β. όταν η επόμενη λέξη αρχίζει από: κ, π, τ, ψ, ξ, μπ, ντ, γκ, τσ, τζ (κάποτε ψάξε)  |

**ΑΣΚΗΣΕΙΣ**

1. **Στις παρακάτω προτάσεις να βρείτε τη σημασία του άρθρου (οριστικού και αόριστου- γενικευτικό ή συγκεκριμένο)**

α. Ο άνθρωπος πρέπει να προστατεύει το φυσικό περιβάλλον, γιατί απ’ αυτό εξαρτάται η επιβίωσή του. β. Μπήκα σ’ ένα φαρμακείο και τυχαία είδα το γιατρό μας. γ. Μια φορά κι έναν καιρό ζούσε ένας μυλωνάς που είχε τρεις γιους. δ. Πήγα και άλλαξα το βιβλίο που μου έκαναν δώρο γιατί το είχα. ε. Ένα παιδί και δίνει τέτοιες απαντήσεις! στ. Η μεσογειακή δίαιτα αποτελεί πρότυπο υγιεινής διατροφής. ζ. Μόνο μια μάνα μπορεί να καταλάβει την αγωνία μου. η. Η άσκηση ωφελεί το σώμα.

1. **Να ξεχωρίσετε τα άρθρα από τις προσωπικές αντωνυμίες στις περιπτώσεις στις οποίες οι τύποι είναι κοινοί:**

Πρωί πρωί η γιαγιά που την είχε στην κατοχή της, άνοιγε την πόρτα του καλοριφέρ και της ακούμπαγε καταγής μια χούφτα ψιλό σταράκι, και της φρεσκάριζε το νερό στο χωματένιο κύπελλο… Μια μέρα της πέταξε δοκιμαστικά μια ρώγα σταφύλι. Ενθουσιάστηκε η πέρδικα. Την τραβολογούσε σ’ όλο το χώρο. την τσίμπαγε, την άνοιξε, έφαγε τα κουκούτσια, τη γλέντησε καλά καλά την αναπάντεχη ευωχία. Από τότε κι έπειτα το ‘χε εξασφαλισμένο το σταφύλι της καθημερινά… Μια μέρα πάλι δοκιμαστικά της πέταξε δύο μπουκίτσες ξεραμένο ψωμάκι.

 Από το διήγημα *Κατάφορτα τα αέρινα κύματα* της Έλλης Αλεξίου

1. **Να βρείτε πού το ένας-μία-ένα είναι αόριστο άρθρο, πού αόριστη αντωνυμία και πού αριθμητικό.**

α. Ένα αυτοκίνητο αγόρασα, κι αυτό με δόσεις. β. Ήταν ένας που τα ‘χασε από το φόβο του. γ. Ένας μάλιστα έλεγε ότι γύρισε όλο τον κόσμο. δ. Ρώτησα έναν και μου έδειξε το δρόμο. ε. Ήρθε ένας που δεν ήξερε ελληνικά. στ. Ο θίασος που ήρθε στην πόλη μας θα δώσει μία μόνο παράσταση. ζ. Ήταν μια παράσταση θαυμάσια. η. Η παράσταση κρατάει μία ώρα. θ. O πιτσιρίκος το βρήκε, δε θα το έβρισκα εγώ; ι. H μελωδική φωνή ερχόταν από το βάθος. ια. Μια ώρα προσπαθούσα και δεν τα κατάφερα. ιβ. Ένα ταξίδι έκανα στο εξωτερικό κι αυτό για υποθέσεις της δουλειάς μου. ιγ. O επιστήμονας έδωσε πληροφορίες για τους σεισμούς.

**ΠΑΡΑΓΩΓΑ ΕΠΙΘΕΤΑ**

Επίθετα παράγονται από ουσιαστικά, επίθετα, ρήματα και επιρρήματα με συγκεκριμένες παραγωγικές καταλήξεις

**α. Επίθετα που παράγονται από ουσιαστικά**

|  |  |  |  |  |  |
| --- | --- | --- | --- | --- | --- |
| **ΟΥΣΙΑΣΤΙΚΟ** | **ΠΑΡΑΓΩΓΙΚΗ ΚΑΤΑΛΗΞΗ** | **ΠΑΡΑΓΟΜΕΝΟ ΕΠΙΘΕΤΟ** | **ΟΥΣΙΑΣΤΙΚΟ** | **ΠΑΡΑΓΩΓΙΚΗ ΚΑΤΑΛΗΞΗ** | **ΠΑΡΑΓΟΜΕΝΟ ΕΠΙΘΕΤΟ**  |
| πείσμα | -άρης |  | άκρη | -ιανός |  |
| γκρίνια | -ιάρης |  | μαλλί | -ινος |  |
| μέση | -άτος |  | τέλος | -ικός |  |
| μανία | -ιακός |  | γέρος | -ικος |  |
| Καλοκαίρι | -(ι)άκος |  | ανάπτυξη | -ιακός |  |
| πηγή | -αίος |  | Δευτέρα | -ιάτικος |  |
| σίδερο | -ένιος |  | φίδι | -ίσιος |  |
| τρόμος | -ερός |  | παρέα | -ίστικος |  |
| αστείο | -είος |  | θάλασσα | -ιος |  |
| κύκλωπας | -ειος |  | πείνα  | -λέος |  |
| αφάνεια | -ής |  | απάτη | -λός |  |
|  |  |  | καμάρι  | -ωτός |  |

**β. Επίθετα που παράγονται από επίθετα**

|  |  |  |
| --- | --- | --- |
| **ΑΡΧΙΚΟ ΕΠΙΘΕΤΟ** | **ΠΑΡΑΓΩΓΙΚΗ ΚΑΤΑΛΗΞΗ**  | **ΠΑΡΑΓΟΜΕΝΟ ΕΠΙΘΕΤΟ**  |
| κόκκινος | -ωπός |  |
| φαρδύς | -ουλός |  |
| μαύρος | -ιδερός |  |
| μικρός | -ούλης |  |
| κουτός | -ούτσικος |  |

**γ. Επίθετα που παράγονται από ρήματα**

|  |  |  |
| --- | --- | --- |
| **ΡΗΜΑ** | **ΠΑΡΑΓΩΓΙΚΗ ΚΑΤΑΛΗΞΗ** | **ΠΑΡΑΓΟΜΕΝΟ ΕΠΙΘΕΤΟ** |
| γράφω | -ικός |  |
| θλίβω | -ερός |  |
| αγγέλλω | -τήριος |  |
| δικάζω | -(σ)ιμος |  |
| ανταλλάσσω | -ξιμος |  |
| ανατρέπω | -ψιμος |  |
| ποθώ | -τός |  |
| κατακρίνω | -τέος |  |
| χτυπώ | -(η)τός |  |
| καμαρώνω | -(ω)τός  |  |

**δ. Επίθετα που παράγονται από επιρρήματα**

|  |  |  |
| --- | --- | --- |
| **ΕΠΙΡΡΗΜΑ** | **ΠΑΡΑΓΩΓΙΚΗ ΚΑΤΑΛΗΞΗ** | **ΠΑΡΑΓΟΜΕΝΟ ΕΠΙΘΕΤΟ**  |
| κοντά | -ινός |  |
| αύριο | -ιανός |  |

**ΑΣΚΗΣΕΙΣ**

1. **Να σχηματίσετε παράγωγα επίθετα από τα παρακάτω ουσιαστικά.**

|  |  |  |  |
| --- | --- | --- | --- |
| **ΟΥΣΙΑΣΤΙΚΟ** | **ΠΑΡΑΓΟΜΕΝΟ ΕΠΙΘΕΤΟ** | **ΟΥΣΙΑΣΤΙΚΟ**  | **ΠΑΡΑΓΟΜΕΝΟ ΕΠΙΘΕΤΟ**  |
| στάδιο |  | πρωί |  |
| θεός |  | παράπονο |  |
| μήνας |  | τμήμα |  |
| τριαντάφυλλο |  | λύπη |  |
| γυναίκα |  | κάμπος |  |
| ψεύτης |  | μοίρα | μοιραίο |
| μετάξι |  | στάχτη |  |
| στοιχείο | στοιχειώδης | μητέρα |  |
| αφρός |  | λάστιχο |  |

1. **Να συμπληρώσετε τις παρακάτω προτάσεις με τα επίθετα που παράγονται από άλλα επίθετα, τα οποία σας δίνονται στην παρένθεση.**

α. Νομίζω πως κάπου έχω ξαναδεί αυτόν τον ψηλό, \_\_\_\_\_\_\_\_\_\_\_\_\_ (μαύρος) κύριο που στέκεται μόνος του στη γωνία. β. Είναι ένα πανέξυπνο και \_\_\_\_\_\_\_\_\_\_\_\_\_\_\_\_(όμορφος) παιδί. γ. Αυτά τα χόρτα είναι \_\_\_\_\_\_\_\_\_\_\_\_\_(πικρός). δ. Μας σέρβιρε το φαγητό σε \_\_\_\_\_\_\_\_\_\_\_\_(βαθύς) πιάτα. ε. Φορούσε ένα \_\_\_\_\_\_\_\_\_\_\_\_\_(πράσινο) φόρεμα με κίτρινα λουλούδια. στ. Είναι τόσο \_\_\_\_\_\_\_\_\_\_\_\_\_\_(αγαθός), που όλοι τον κοροϊδεύουν. ζ. Είχε καστανά μαλλιά με \_\_\_\_\_\_\_\_\_\_\_\_\_\_\_(ξανθός) ανταύγειες.

1. **Να συμπληρώσετε τις παρακάτω προτάσεις με τα επίθετα που παράγονται από τα ρήματα που σας δίνονται στην παρένθεση.**

α. Η απόφαση του δικαστηρίου ήταν \_\_\_\_\_\_\_\_\_\_\_\_\_\_\_\_(εκτελώ). β. Μου απευθύνθηκε με πολύ \_\_\_\_\_\_\_\_\_\_\_\_\_\_(μειώνω) χαρακτηρισμούς. γ. Τέτοιες ενέργειες είναι \_\_\_\_\_\_\_\_\_\_\_\_\_\_\_\_\_(καταδικάζω). δ. Στην περιοχή αυτή τα εδάφη είναι \_\_\_\_\_\_\_\_\_\_\_\_\_\_\_\_(καλλιεργώ). ε. Ο πρωθυπουργός της χώρας έχει λάβει δεκάδες \_\_\_\_\_\_\_\_\_\_\_\_\_\_\_\_(συγχαίρω) τηλεγραφήματα από ηγέτες άλλων κρατών. στ. «Ο \_\_\_\_\_\_\_\_\_\_\_\_\_(θαυμάζω) καινούριος κόσμος» είναι ένα εξαιρετικό βιβλίο. ζ. Η συμπεριφορά του είναι \_\_\_\_\_\_\_\_\_\_\_\_\_(κατακρίνω). η. Περπατάει πάντα \_\_\_\_\_\_\_\_\_\_\_\_\_\_(καμαρώνω). θ. Της έκανε δώρο μια υπέροχη \_\_\_\_\_\_\_\_\_\_\_\_\_\_\_\_(πλέκω) μπλούζα. ι. Καλλιεργεί κυρίως \_\_\_\_\_\_\_\_\_\_\_\_\_\_\_\_\_\_(καλλωπίζω) φυτά. ια. Οι άνεμοι αύριο θα είναι ισχυροί και θα πνέουν σε \_\_\_\_\_\_\_\_\_\_\_\_\_\_\_\_\_\_(μεταβάλλω) διευθύνσεις. ιβ. Έχει ζεστό και \_\_\_\_\_\_\_\_\_\_\_\_\_\_\_\_\_ (αστράφτω) χαμόγελο.

1. **Να συμπληρώσετε τα κενά των παρακάτω προτάσεων με το επίθετο που παράγεται από το επίρρημα που σας δίνεται στην παρένθεση.**

α. Δεν έχουμε αποφασίσει ακόμα πού θα περάσουμε τις \_\_\_\_\_\_\_\_\_\_\_\_\_(φέτος) διακοπές του καλοκαιριού. β. Νομίζω πως έχεις βάλει μερικά \_\_\_\_\_\_\_\_\_\_\_\_\_\_\_(παραπάνω) κιλά. γ. Στον \_\_\_\_\_\_\_\_\_\_\_\_\_\_\_(αντίκρυ) λόφο υπάρχει ένα εκκλησάκι του Προφήτη Ηλία. δ. Για εκείνη ήταν πάντα ο γιος του εργάτη, δηλαδή ένας \_\_\_\_\_\_\_\_\_\_\_\_\_\_\_\_ (παρακάτω). ε. Ήρθε η ώρα για το \_\_\_\_\_\_\_\_\_\_\_\_\_\_(ύστερα) αντίο.

**ΑΝΑΠΤΥΞΗ ΠΕΡΙΓΡΑΦΗΣ**

**Περιγραφή προσώπου συγκεκριμένου (απλός χαρακτηρισμός)**

 **Πρόλογος:** -Ποιο είναι το όνομα του, η καταγωγή και ο τόπος διαμονής του-Γενικός χαρακτηρισμός (συμπαθής, αγαπητός…..)

- Η σχέση μας μαζί του, συνθήκες γνωριμίας….

|  |
| --- |
|  |
|  |

 **Κ.Θ. :**

- Εξωτερικά χαρακτηριστικά προσώπου, σώματος, εμφάνιση, ντύσιμο,-ιδιαίτερα χαρακτηριστικά και ιδιαίτερες κινήσεις-χειρονομίες - Πώς εκδηλώνεται στο κοινωνικό περιβάλλον -Χαρακτηριστικές αρετές ή ελαττώματα

- Περιστατικά από τη ζωή του που φανερώνουν το χαρακτήρα του -Ιδιαίτερες κλίσεις και συνήθειες

**Επίλογος**: Γενικές κρίσεις για το πρόσωπο, δική μας ή των άλλων

**Περιγραφή τοπίου**

 **Πρόλογος:**

-Γενικά χαρακτηριστικά (γραφικό, ρομαντικό, παράξενο)-Θέση του, σύντομες ιστορικές πληροφορίες

**Κ.Θ.:**

-Έκταση, σχήμα, τι περιλαμβάνει, θέα….

-Η ζωή σ’ αυτό σε διάφορες ώρες και εποχές, εικόνες, στιγμιότυπα…. -Αξία του, ωφέλειες απ’ αυτό -Προσωπικά βιώματα, συναισθήματα, δεσμοί με αυτό

**Επίλογος:** Γενικές εντυπώσεις

**Περιγραφή αντικειμένου**

**Πρόλογος:**

Ποιο το ιστορικό του (Πού και πώς το απέκτησα)

 **Κ.Θ.**:

 –Εξωτερική περιγραφή,Ποιότητα, υλικό, σχήμα, μέγεθος, χρώμα, χαρακτηριστικά γνωρίσματα του, μέρη του.

-Χρήση του και χρησιμότητά του

-Τι με συνδέει με αυτό (γεγονότα, περιστατικά, συναισθήματα)

**Επίλογος**: Γενικές εντυπώσεις, σκέψεις

**Περιγραφή έργου τέχνης**(πίνακες ζωγραφικής , γλυπτά, αρχαία αγγεία)

Συμπεριλαμβάνονται τα εξής στοιχεία:

*Στον πρόλογο:*

  Γενικός χαρακτηρισμός του έργου (επιβλητικό, εκφραστικό, εντυπωσιακό…)

  Πού βρίσκεται

 Πληροφορίες για τον δημιουργό του, το χρόνο και το λόγο κατασκευής του, την κατάστασή του, την ιστορική του εξέλιξη

*Στο κύριο μέρος*

 Πληροφορίες για το υλικό κατασκευής , την τεχνοτροπία που υιοθετήθηκε κατά τη δημιουργία του, μέγεθος,χρώματα

 Περιγραφή του τι απεικονίζει ή τι παριστάνει:

 - Διάταξη προσώπων

 - Στάση, κίνηση, έκφραση μορφών, λεπτομέρειες σκηνικού

 Ανίχνευση των συμβολισμών

Κρίσεις(μου αρέσει και γιατί), αισθητικές και αξιολογικές παρατηρήσεις για τον καλλιτέχνη (χειρισμός χρωμάτων και σκιάσεων, προοπτική, συμμετρία , αναλογίες)

  Σύγκριση με άλλα έργα του ίδιου καλλιτέχνη ή με ανάλογα έργα άλλων

Σκέψεις και συναισθήματα που μου γεννά

*Στον επίλογο*

  Συμπεράσματα – γενική κρίση

**Περιγραφή οικοδομημάτων (σπίτι, σχολείο, δωμάτιο…..)**

 **Πρόλογος:**

- Γενικός χαρακτηρισμός (μεγαλόπρεπο, ταπεινό, απλό…)-Θέση του (στο χώρο και στο χρόνο) – θέα από αυτό -Σύντομα η ιστορία του

 **Κ.Θ.:**

Α΄ Εξωτερική περιγραφή
- Ό, τι περιβάλλει το οικοδόμημα και ανήκει σ’ αυτό (κήπος, δέντρα, σιντριβάνια, αγάλματα….)

-Διαστάσεις, σχήμα, στυλ, χρώματα….

 Β΄ Εσωτερική περιγραφή

-Διαρρύθμιση, δωμάτια, διακόσμηση, επίπλωση, αντικείμενα…..
Γ’ χρήση, χρησιμότητα, σημασία, σπουδαιότητα….

Δ’ βιώματα, συναισθήματα, δεσμοί μ’ αυτό….

**Επίλογος:** Γνώμες άλλων, γενικές εντυπώσεις

**Περιγραφή σκηνών από τη ζωή (ομαδικές εκδηλώσεις…)**

**Πρόλογος:**

-Γενικός χαρακτηρισμός (γεγονός συνηθισμένο, σπάνιο, συγκινητικό,παράξενο, ενδιαφέρον, τραγικό, κωμικό…)

-Τόπος, χρόνος (πού συνέβη, πότε…)

 **Κ.Θ.**

-Προετοιμασίες (όταν πρόκειται για εκδηλώσεις πού οργανώνονται...) -Αιτία, σκοπός -Φάσεις, πρόσωπα: σκηνές, εικόνες, στιγμιότυπα, τα πρόσωπα πουσυμμετέχουν (τα κυριότερα)

-Συναισθήματα: ενθουσιασμός, χαρά, κατάνυξη, οργή… και πώς εκδηλώνονται (με χειρονομίες, χορούς….)

-Συνέπειες – αποτελέσματα, αν υπάρχουν -Προσωπικές εντυπώσεις και συναισθήματα

**Επίλογος:** Προσωπική γνώμη, κρίση, συναίσθημα

**ΠΑΡΑΓΩΓΗ ΛΟΓΟΥ**

**Διαδίκτυο**

**Πρόλογος**

Σε όλα σχεδόν τα σπίτια υπάρχει ένας Η/Υ. Καθημερινό σερφάρισμα στο διαδίκτυο ιδίως της νεολαίας.

**Κύριο μέρος**

* **1η παράγραφος - Τα οφέλη από την πλοήγηση στο διαδίκτυο**
- Επικοινωνία με φίλους (ακόμη και αν αυτοί βρίσκονται σε άλλη πόλη ή χώρα).
- Απόκτηση καινούριων φίλων.
- Ψυχαγωγία και δημιουργική αξιοποίηση του ελεύθερού μας χρόνου (ταινίες, μουσική, παιχνίδια, συζητήσεις στις σελίδες κοινωνικής δικτύωσης).
- Εμπλουτισμός των γνώσεων και διεύρυνση των πνευματικών μας οριζόντων. Περιήγηση σε ιστοσελίδες μουσείων και βιβλιοθηκών, ανάγνωση ηλεκτρονικών εφημερίδων και εγκυκλοπαιδειών.
- Χρήσιμο εργαλείο για το σχολείο (αναζήτηση πληροφοριών για διάφορες εργασίες).
- Τηλεκπαίδευση (μάθηση μέσω ηλεκτρονικού υπολογιστή).
- Προώθηση της επιστήμης, π.χ. τηλεϊατρική.
- Οικονομική ανάπτυξη (αγορές μέσω διαδικτύου, ηλεκτρονικό εμπόριο).
* **2η παράγραφος - Οι κίνδυνοι από την πλοήγηση στο διαδίκτυο**
**-**Εθισμός. Πολλές ώρες μπροστά στην οθόνη του Η/Υ. Σύγχυση της πραγματικής με την εικονική ζωή.
- Απομόνωση. Δε βγαίνουμε έξω, δεν έχουμε ενδιαφέροντα, δεν παίζουμε και δεν έχουμε φίλους.
- Παραβίαση της ιδιωτικής μας ζωής. Οποιοσδήποτε μπορεί να έχει πρόσβαση στα προσωπικά μας δεδομένα.
- Ηλεκτρονικό έγκλημα. Πρέπει να είμαστε προσεκτικοί στις συνομιλίες μας με αγνώστους, γιατί δεν ξέρουμε ποιος βρίσκεται από πίσω και ποιες είναι οι προθέσεις του.
- Παραπληροφόρηση. Δεν έχουμε τη δυνατότητα να ελέγξουμε την εγκυρότητα και την αξιοπιστία των πληροφοριών που διαβάζουμε.

**Επίλογος**

Το διαδίκτυο είναι ένα χρηστικό εργαλείο που διευκολύνει τη ζωή μας. Η χρήση του να γίνεται με προσοχή και μέτρο.